ཞི་ཅིན་ཕིང་གིས་མ་གཞི་འཛམ་གླིང་རྒྱལ་ཁབ་ཁག་གི་གནས་ཚུལ་དང་།དྲ་སྦྲེལ་འཕེལ་རྒྱས་དུས་མཚམས།དོན་དངོས་ཀྱི་འགྲན་སློང་བཅས་གཅིག་མཚུངས་མིན་ནའང་གྲངས་གཞིའི་དཔལ་འབྱོར་འཕེལ་རྒྱས་ལ་སྐུལ་འདེད་གཏོང་བའི་འདུན་པ་དང་།དྲ་རྒྱའི་བདེ་འཇགས་འགྲན་སློང་ལ་ཁ་གཏད་འཇལ་བའི་ཁེ་ཕན།དྲ་རྒྱའི་བར་མཐོངས་བཅོས་སྒྲིག་ལ་ཤུགས་སྣོན་རྒྱག་པའི་དགོས་མཁོ་བཅས་གཅིག་མཚུངས་རེད།རྒྱལ་ཁབ་ཁག་གིས་དངོས་སྒྲུབ་མཉམ་ལས་ཟབ་ཏུ་བཏང་སྟེ་མཉམ་དུ་ཡར་རྒྱས་ཡོང་བ་སྒུལ་ཤུགས་དང་གཉིས་ཕན་ཡོང་བ་དམིགས་ཚད་དུ་བཟུང་ནས་ཕན་ཚུན་ཡིད་ཆེས་དང་ཐུན་མོང་བཅོས་སྐྱོང་གི་ལམ་བུར་བསྐྱོད་དེ་དྲ་རྒྱའི་བར་མཐོངས་ཀྱི་ལས་དབང་གཅིག་མཐུན་འདུས་གྲུབ་ལ་སྐྱེ་སྟོབས་སྔར་ལས་ལྷག་པ་འཕེལ་བར་བྱེད་དགོས་པའི་ནན་བཤད་གནང་བ་རེད།